# Sammenfattende undervisningsevalueringsrapport

## Studieår 2020-21

|  |  |
| --- | --- |
| Uddannelse/Uddannelser: | **Bachelor- og kandidatuddannelsen i sociologi** |
| Studieleder: | **Jakob Johan Demant** |

 **Alle ECTS-givende aktiviteter evalueres ved hvert gennemløb**

|  |  |
| --- | --- |
| Gennemførte bachelorprojekter, specialer, projektorienterede forløb, feltarbejder og masterprojekter skal evalueres. Er der en af disse kategorier af studieaktiviteter, der ikke er blevet evalueret og i så fald hvorfor? | Disse studieaktiviteter er ikke blevet evalueret. De vil blive evalueret fra E21. |
| Er der kurser eller andre ECTS-givende aktiviteter, der ikke er blevet evalueret og i så fald hvorfor: | Alle kurser er blevet evalueret |

**Svarprocenter**

|  |  |
| --- | --- |
| Svarprocent efterårssemestret: | 30 % |
| Svarprocent forårssemestret: | 44 % |
| Svarprocent forrige år efterårssemestret: | 53 % |
| Svarprocent forrige år forårssemestret: | 43 % |
| Målsætning for svarprocent: | 55-60 %. |
| Opfordrer studieleder jævnligt underviserne til at evaluere i undervisningstiden:  | Studieadministrationen kommunikerer til underviserne, at der skal afsættes ca. 15 min i undervisningstiden til udfyldelse af de elektroniske skemaer.  |
| Opfordrer studieleder til at første undervisningsgang indledes med at underviser fortæller, hvilke ændringer i kurset, der er blevet foretaget i forhold til sidste gennemløb.  | Underviserne opfordres til at indleder kurserne med at gennemgå kursusplanen, herunder ændringer og opdateringer. |
| Redegør kort for om der derudover er gjort noget for at øge svarprocenten: | Der er ikke gjort yderligere for at øge svarprocenten. |

**Behandling af de indkomne studenterevalueringer**

| **Fordeling af evalueringerne i A, B og C** | **Antal efter-året** | **Antal foråret** |
| --- | --- | --- |
| **A-vurdering**A‐vurderinger gives, når der foreligger særdeles gode evalueringer, og hvor det eksempelvis konstateres at underviseren har foretaget eksemplariske initiativer, og der således er indhøstet positive erfaringer, som andre undervisere eller fagelementer kan lære af. | 4 | 4 |
| **B-vurdering**B‐vurderinger gives, når forholdene anses for tilfredsstillende. En sådan vurdering udelukker ikke, at meddelelsen om resultatet til underviseren ledsages af forslag til forbedringer og tilpasninger, men initiativet overlades som udgangspunkt til underviseren. | 20 | 18 |
| **C-vurdering**C‐vurderingen gives, når forholdene på et eller flere punkter er så kritisable, at forholdene skal forbedres under overvågning af studie‐ og/eller institutledelse (afhængigt at problemets karakter). C-vurderinger kan også gives, hvis der er brug for at ændre på andre aspekter af et fagelement end undervisningen, eksempelvis kursusindholdet, kravene til deltagerforudsætninger, det faglige niveau eller undervisningens omfang. | 0 | 0 |

|  |
| --- |
| Refleksion over fordelingen af undervisningsevalueringerne i kategorierne A, B og C og svarprocenterne: |
| Alle kurser der har en svarprocent mindre end 50, bliver kategoriseret som B. Ca. en tredjedel af kurserne har en svarprocent under 50. Dog er der fortsat en relativ stor andel af kurserne, der evalueres til kategori A på Sociologi og stadig ingen kurser i kategori C. Det vidner om en høj generel tilfredshed med kurserne og at eventuelle problemer kan løses undervejs i kursusforløbet.  |
| For kategori A fokuseres på de særlig positive erfaringer, der er gjort i perioden: |
| På trods af Corona bliver undervisningen fortsat godt evalueret af de studerende. |
| Kategori B (sandsynligvis den store middelgruppe) kommenteres kun ganske kort: |
| Kurserne der kategoriseret med et B kører generelt tilfredsstillende og kurserne tilpasses med mindre justeringer løbende af underviseren.  |
| For kategori C beskrives, hvilke opmærksomhedspunkter evalueringerne peger på og i forlængelse heraf, hvilke justeringer og øvrige opfølgningsinitiativer det har eller vil give anledning til. |
| Ingen kursusevalueringer er kategoriseret som C. |
| Opfølgningsinitiativer. Her nævnes særligt initiativer vedr. kompetenceudvikling. |
| Opfølgningen er foregået løbende. Studieleder har haft uformelle samtaler med underviserne hvor der sparres om undervisningen og evalueringerne. Særligt har der i den seneste periode været fokus på de nye kurser der er indført på BA'en og de andre kurser der er blevet påvirket af disse nye kurser.  |
| Links til de bagvedliggende evalueringsdata. Hvis der ikke linkes, skal det fremgå, hvilket materiale undervisningsevalueringsrapporten er baseret på (eksempelvis spøgeskemaer): |
| Rapporten er baseret på spørgeskemaer der udsendes hvert semester inden undervisningen slutter. |
| Hvordan er datamaterialet tilvejebragt: |
| Via surveys der udsendes til de studerendes KU-mails. |
| Tilgår resultaterne af undervisningsevalueringerne underviser, den kursusansvarlig (hvis der er en kursusansvarlig), institutleder og studienævn? |
| Resultaterne tilgår underviser, studieleder og studienævn. |